b'\n_START_ARTICLE_\nSvetovit\n_START_PARAGRAPH_\nSvetovit (Svetovid, Suvid, Suvid, Svantevid, Svantevit, Svantovid, Sventovid, Zvantevith)_NEWLINE_U slavenskoj je mitologiji Svetovit (Svetovid, Swiatowit, Sutvid, Vid) povezivan s ratovima i proricanjem. Opisivan je kao \xc4\x8detveroglavi bog \xc4\x8dije su glave gledale na \xc4\x8detiri strane. Ovako udru\xc5\xbeenih glava, on mo\xc5\xbee obuhvatiti pogledom sve strane svijeta (Svevid). Njegov konj bijele boje \xc4\x8duvan je u njegovom hramu i o njemu su se brinuli sve\xc4\x87enici. Vjerovalo se da Svetovit ratuje protiv neprijatelja ja\xc5\xa1u\xc4\x87i na ovom konju. Isti konj slu\xc5\xbeio je i za gatanje. O Svetovitu su ovisili uspjesi ratnih pohoda, trgova\xc4\x8dkih putovanja, bogatstvo \xc5\xbeetve. U isto vrijeme on je dr\xc5\xbeao jedan luk ili ma\xc4\x8d, kao simbol rata, i rog za pi\xc4\x87e. Svetovitu su prino\xc5\xa1ene \xc5\xbeivotinjske \xc5\xbertve. Balti\xc4\x8dki Slaveni su ga prihva\xc4\x87ali kao prvog ili najvi\xc5\xa1eg boga. Vjeruje se da je dolaskom kr\xc5\xa1\xc4\x87anstva Svetovit i dalje ostao u slavenskom narodu kroz lik svetoga Vida.'